PMIndiaData/PMIndiaSum huggingface dataset:
કેન્દ્રીય મંત્રીમંડળે વિશ્વ વ્યાપાર સંઘ (ડબલ્યુટીઓ)માં પર્મેનન્ટ મિશન ઓફ ઈન્ડિયા, સેન્ટર ફોર ટ્રેડ એન્ડ ઈન્વેસ્ટમેન્ટ લૉ (ઈન્ડિયન ઈન્સ્ટીટ્યુટ ઓફ ફોરેન ટ્રેડ) અને સેન્ટર ફોર ટ્રેડ એન્ડ ઈકોનોમિક ઈન્ટિગ્રેશન (ધ ગ્રેજ્યુએટ ઈન્સ્ટીટ્યુટ, જિનિવા) વચ્ચેના મેમોરેન્ડમ ઓફ અંડરસ્ટેન્ડિંગને મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષ સ્થાને કેન્દ્રીય મંત્રીમંડળે ધ ગ્રેજ્યુએટ ઈન્સ્ટીટ્યુટ ઓફ ઈન્ટરનેશનલ એન્ડ ડેવલપમેન્ટ સ્ટડીઝ, જિનિવા અંતર્ગત વિશ્વ વ્યાપાર સંઘ (ડબલ્યુટીઓ)માં પર્મેનન્ટ મિશન ઓફ ઈન્ડિયા(પીએમઆઈ), સેન્ટર ફોર ટ્રેડ એન્ડ ઈન્વેસ્ટમેન્ટ લૉ (સીટીઆઈએલ) અને સેન્ટર ફોર ટ્રેડ એન્ડ ઈકોનોમિક ઈન્ટિગ્રેશન (સીટીઈઆઈ) વચ્ચેના મેમોરેન્ડમ ઓફ અંડરસ્ટેન્ડિંગ (એમઓયુ)ને મંજૂરી આપી છે. લાભો: ગ્રેજ્યુએટ ઈન્સ્ટીટ્યુટ ઓફ ઈન્ટરનેશનલ એન્ડ ડેવલપમેન્ટ સ્ટડીઝ, જિનિવાના સીટીઈઆઈ સાથેના એમઓયુથી સીટીઆઈએલના કર્મચારીઓને સંશોધન તકો અને મૂલ્યવાન શિક્ષણ પ્રાપ્તિ થશે તેમજ આંતરરાષ્ટ્રીય વ્યાપાર અને રોકાણ કાયદાના ક્ષેત્રમાં વાણિજ્ય વિભાગમાં પણ તક પ્રાપ્ત થઈ શકશે. આ ઉપરાંત, ડીઓસી અધિકારીઓ, સીટીઆઈએલના સંશોધકો અને શિક્ષણવિદ્દોને આંતરરાષ્ટ્રીય વ્યાપારના સમકાલીન મુદ્દાઓની સમજ વધારવા આ એમઓયુ અંતર્ગત ક્ષમતા નિર્માણ કાર્યક્રમો અથવા પ્રવૃતિઓ તેમજ આંતરરાષ્ટ્રીય વ્યાપાર અને રોકાણ કાયદામાં ભારતની સ્થિતિ માટે સહયોગ નિર્માણ થઈ શકશે. સીટીઈઆઈ સાથેના એમઓયુ અંતર્ગત પ્રસ્તાવિત સહયોગથી, સીટીઆઈએલના કર્મચારીઓ તથા વાણિજ્ય વિભાગના તથા અન્ય સરકારી એજન્સીઓનાં કર્મચારીઓ સહિત સંશોધકો તથા શિક્ષણવિદ્દોને ક્ષમતા નિર્માણ અને સંશોધન આધારિત પ્રવૃતિઓથી લાભ થશે. આ ભારતની આંતરરાષ્ટ્રીય ટ્રેડ નેગોશિયેશન્સ અને ડિસપ્યુટ સેટલમેન્ટના વિવિધ મુદ્દાઓમાં સ્થિતિ મજબૂત કરવા લાભદાયી નીવડશે. વિગતો: ભારત, સ્વિત્ઝર્લેન્ડ તથા અન્ય દેશોના શિક્ષણવિદ્દો, પ્રેક્ટિશનર્સ, નિર્ણાયકો, નીતિ ઘડવૈયાઓ અને વિદ્યાર્થીઓ આંતરરાષ્ટ્રીય વ્યાપાર અને રોકાણ કાયદા તથા સંબંધિત ડિસિપ્લીન્સના નવા અને ઉભરતા ક્ષેત્રોમાં ટેકનિકલ અને નવીનતમ સમજ પ્રાપ્ત કરી શકશે. આ એમઓયુ ત્રણ વર્ષ માટે અમલી રહેશે.
પ્રધાનમંત્રીએ મહાત્મા ગાંધી અને લાલ બહાદૂર શાસ્ત્રીને અમની જન્મજયંતી પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ મહાત્મા ગાંધી અને લાલ બહાદૂર શાસ્ત્રીને અમની જન્મજયંતી પર શ્રદ્ધાંજલિ અર્પણ કરી. પ્રધાનમંત્રીએ કહ્યું, “ગાંધી જયંતી પર રાષ્ટ્રપિતાને શત્-શત્ નમન. આજથી આપણે પૂજ્ય બાપુના 150માં જન્મવર્ષમાં પ્રવેશ કરી રહ્યાં છીએ. એમના સપનાઓને પૂર્ણ કરવાનો આપણા પાસે આ એક ખૂબ મોટો અવસર છે. સૌમ્ય વ્યક્તિત્વ, કુશળ નેતૃત્વ અને બુલંદ જુસ્સાના પ્રતીક લાલ બહાદૂર શાસ્ત્રીજીને એમની જન્મજયંતી પર વિનમ્ર શ્રદ્ધાંજલિ.”
ભારત અને માલદિવ વચ્ચે સ્વાસ્થ્ય માટે એમઓયુ

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે સ્વાસ્થ્ય ક્ષેત્રમાં સહયોગ માટે ભારત અને માલદિવની વચ્ચે હસ્તાંતરિત સહેમતિ પત્ર (એમઓયુ)ને પોતાની પૂર્વવ્યાપી મંજૂરી આપી દીધી છે. આ એમઓયુ પર જાન્યુઆરી, 2014માં હસ્તાંક્ષર કરવામાં આવ્યા હતા. ઉપર્યુક્ત સહમતિ પત્રની સીમામાં સહયોગના નીચે પ્રમાણેના ક્ષેત્રોનો સમાવેશ કરવામાં આવ્યો છે :- i. ચિકિત્સા ડોક્ટરો, અધિકારીઓ, અન્ય સ્વાસ્થ્ય પ્રોફેશનલ અને વિશેષજ્ઞોનું આદાન પ્રદાન અને પ્રશિક્ષણ ii. માનવ સંસાધનોના વિકાસમાં સહાયતા અને સ્વાસ્થ્ય સુવિધાઓની સ્થાપના. iii. ચિકિત્સા અને સ્વાસ્થ્ય અનુસંધાનનો વિકાસ. iv. સ્વાસ્થ્ય ક્ષેત્ર અને જન સ્વાસ્થ્ય સેવાઓનું પ્રબંધન v. જેનેરિક અને આવશ્યક દવાઓની ખરીદી તથા દવા આપૂર્તિની પ્રાપ્તિમાં સહાયતા vi. સ્વાસ્થ્યને પ્રોત્સાહન આપવું તથા બિમારીને રોકવી vii. પારંપરિક તથા પૂરક ચિકિત્સા. viii. ટેલિમેડિસિન અને ix. પારસ્પરિક નિર્ણયના આધાર પર સહયોગનુ કોઇ અન્ય ક્ષેત્ર. આ એમઓયુથી ખાસ કરીને માનવ સંસાધનોના વિકાસ તથા સ્વાસ્થ્ય સેવાઓ માટે માલદિવને સહાયતા આપવાના હેતુથી બંને દેશોની વચ્ચે સહયોગમાં હજુ વધારે વૃદ્ધિ સુનિશ્ચિત થશે. સ્વાસ્થ્ય ક્ષેત્રમાં સહયોગ વધારવાના ફળસ્વરૂપ બંને દેશોની વચ્ચે ગાઢ મૈત્રી તથા સંબંધોને પ્રોત્સાહન મળશે.
પ્રધાનમંત્રી ન્યૂયોર્ક શહેરમાં જી-4 શિખર સંમેલનમાં સામેલ થશે

પ્રધાનમંત્રી શ્રી નરેન્દ્ર મોદી 26 સપ્ટેમ્બર, 2015ના રોજ ન્યૂયોર્ક શહેરમાં આયોજિત જી-4 શિખર સંમેલનમાં ભાગ લેશે. જી-4 સમૂહમાં ભારત ઉપરાંત બ્રાઝિલ, જર્મની અને જાપાન સામેલ છે. આ શિખર સંમેલનમાં સંયુક્ત રાષ્ટ્ર સુરક્ષા પરિષદમાં સુધાર કરવાની બાબતમાં ધ્યાન અપાશે. પ્રધાનમંત્રી આ બાદ સૈન હોસે કૈલિફોર્નિયા જશે. તેઓ ટેસ્લા મોટર્સની મુલાકાત કરશે અને ટિમ કુક (એપ્પલ ઈંક.) સત્ય નડેલા (માઈક્રોસોફ્ટ), સુંદર પિચાઈ (ગૂગલ) અને શાંતનુ નારાયણ (એડોબ) સહિત આઈટી કંપનીઓના શીર્ષ અધિકારીઓ સાથે મુલાકાત કરશે. પ્રધાનમંત્રી ડિજીટલ ઈન્ડિયા અને ડિજિટલ પ્રૌદ્યોગિકી રાત્રિ ભોજના અવસર પર સંબોધિત કરશે.
પ્રધાનમંત્રીએ આંતરરાષ્ટ્રીય વાઘ દિવસના અવસરે વાઘ સંરક્ષણવાદીઓના પ્રયાસોની પ્રશંસા કરી

પ્રધાનમંત્રી શ્રી નરેન્દ્ર મોદીએ આંતરરાષ્ટ્રીય વાઘ દિવસ નિમિત્તે વાઘ સંરક્ષણવાદીઓના પ્રયાસોની પ્રશંસા કરી છે. પ્રધાનમંત્રી શ્રીએ ટ્વીટ કર્યું; “આંતરરાષ્ટ્રીય વાઘ દિવસ પર, હું તે તમામ લોકોની પ્રશંસા કરું છું જેઓ વાઘના રક્ષણ માટે સક્રિયપણે કામ કરી રહ્યા છે. તે તમને ગર્વ કરાવશે કે ભારતમાં 75,000 સ્ક્વેર કિમીથી વધુ વિસ્તાર ધરાવતા 52 ટાઈગર રિઝર્વ છે. સ્થાનિક સમુદાયોને વાઘ સંરક્ષણમાં સામેલ કરવા માટે નવીન પગલાં લેવામાં આવી રહ્યા છે.”
“ટીબી નાબૂદી” શિખર સંમેલનનાં ઉદઘાટન સત્રમાં પ્રધાનમંત્રીનાં સંબોધનનો મૂળપાઠ

ભારતનાં આરોગ્ય મંત્રી, આરોગ્ય રાજ્યમંત્રી, નાઈજીરીયાનાં આરોગ્યમંત્રી, ઈન્ડોનેશિયાનાં આરોગ્યમંત્રી, વિશ્વ આરોગ્ય સંસ્થાનાં મહાનિર્દેશક, મંચ પર ઉપસ્થિત અન્ય મહાનુભવો, સમગ્ર દુનિયામાંથી પધારેલા અન્ય મહાનુભવો, ભાઈઓ અને બહેનો. “એન્ડ ટીબી” સમીટમાં સામેલ થવા માટે આપ સૌ ભારત આવ્યા છો, એ માટે હું આપ સૌનો ખૂબ-ખૂબ આભારી છું અને હૃદય પૂર્વક આપ સૌનું સ્વાગત કરૂ છું, સાથીઓ, ટ્યુબરક્યુલોસિસ – ટીબીને લગભગ 25 વર્ષ પહેલાં વિશ્વ આરોગ્ય સંસ્થા દ્વારા ઈમરજન્સી જાહેર કરવામાં આવ્યો હતો. ત્યારથી માંડીને વિશ્વનાં અલગ-અલગ દેશોમાં તેના નિવારણ માટે વિવિધ પ્રયાસો કરવામાં આવી રહ્યા છે. ચોક્કસપણે આપણે સૌએ ખૂબ લાંબો માર્ગ ખેડ્યો છે. ટીબીને અટકાવવા માટે વ્યાપક સ્તરે કામ કર્યું છે, પરંતુ જમીની સચ્ચાઇ એ છે કે આપણે એ કામગીરીમાં સંપૂર્ણ રીતે સફળ થઈ શક્યાં નથી. સાથીઓ, મારૂં માનવુ છે કે, જ્યારે આ કામ દસ-વીસ વર્ષથી કરવામાં આવી રહ્યું હોય અને તેનાં જે પરિણામો આવવાં જોઈએ તેવાં મળી શક્યાં ન હોય, તો પછી આપણે આપણો અભિગમ બદલીને આગળ વધવુ જોઈએ. જે રીતે કામગીરી કરવામાં આવે છે, જે રીતે યોજનાઓને લાગુ કરવામાં આવી રહી છે અને વાસ્તવમાં જે રીતે તેનું કામ થઈ રહ્યું છે તેનું ખૂબ જ વ્યાપક રીતે વિશ્લેષણ કરવાની જરૂર છે. તમે જ્યારે જૂની પ્રક્રિયાઓનું ગંભીરતા પૂર્વક વિશ્લેષણ કરો છો ત્યારે નવા અભિગમ માટેનો રસ્તો ખૂલી જાય છે. મને આનંદ એ છે કે આ વિચાર સાથે આરોગ્ય અને પરિવાર કલ્યાણ મંત્રાલય, વિશ્વ આરોગ્ય સંસ્થા, સાઉથ ઈસ્ટ એશિયા રિજીયન અને સ્ટોપ ટીબી પાર્ટનરશિપ સાથે મળીને એશિયા, આફ્રિકા અને દુનિયાનાં અનેક દેશોનાં પ્રતિનિધિઓ આજે એક મંચ ઉપર એકત્ર થયા છે. આ વર્ષે સપ્ટેમ્બર માસમાં સંયુક્ત રાષ્ટ્ર સમાન્ય સભાની મહત્વની એક બેઠક પણ યોજાઈ રહી છે. આ બેઠક માટે જે રીતે તૈયારીઓ કરવામાં આવી છે તે જોતાં આજનું આ આયોજન સમગ્ર માનવજાત માટે ખૂબ જ મહત્વનું છે. “દિલ્હી એન્ડ ટીબી સમીટ” ટીબીને દુનિયામાંથી હંમેશ માટે નાબૂદ કરી દેવાની દિશામાં એક સિમાચિન્હરૂપ શિખર સંમેલન બની રહેશે. સાથીઓ, હાલમાં આ દિશામાં ભારત દ્વારા કરવામાં આવેલી પહેલને એક વર્ષ પૂર્ણ થઈ ગયું છે. ગયા વર્ષે “
ઈરાનના વિદેશ મંત્રીએ પ્રધાનમંત્રી શ્રી સાથે મુલાકાત કરી

ઈસ્લામિક રિપબ્લિક ઓફ ઈરાનના વિદેશ મંત્રી મહામહિમ હોસૈન અમીરાબ્દોલ્લાહિયન, જેઓ ભારતની સત્તાવાર મુલાકાતે છે, તેમણે આજે પ્રધાનમંત્રી શ્રી નરેન્દ્ર મોદી સાથે સૌજન્ય મુલાકાત કરી. મહાનુભાવનું સ્વાગત કરતાં, પ્રધાનમંત્રીએ ભારત અને ઈરાન વચ્ચે લાંબા સમયથી ચાલતા સાંસ્કૃતિક અને સાંસ્કૃતિક સંબંધોને ઉષ્માપૂર્વક યાદ કર્યા. બંને નેતાઓએ ચાલી રહેલી દ્વિપક્ષીય સહયોગ પહેલ અંગે ચર્ચા કરી. પ્રધાનમંત્રીએ ભારપૂર્વક જણાવ્યું હતું કે કોવિડ પછીના સમયમાં બંને દેશોએ આદાનપ્રદાનને વેગ આપવા માટે કામ કરવું જોઈએ. પ્રધાનમંત્રીએ ઈરાનના વિદેશ મંત્રીને મહામહિમ રાષ્ટ્રપતિ ઈબ્રાહિમ રાઈસીને પણ તેમની શુભેચ્છાઓ મોકલવા વિનંતી કરી અને ઈરાનના રાષ્ટ્રપતિને વહેલી તકે મળવાની આશા વ્યક્ત કરી.
પ્રધાનમંત્રી એઈમ્સમાં વિવિધ મુખ્ય પરિયોજનાનું લોકાર્પણ અને શિલાન્યાસ કરશે

પ્રધાનમંત્રી શ્રી નરેન્દ્ર મોદી 29 જૂન, 2018નાં રોજ નવી દિલ્હીમાં ઓલ ઇન્ડિયા ઇન્સ્ટિટ્યૂટ ઑફ મેડિકલ સાયન્સિસ (એઈમ્સ)ની મુલાકાત લેશે. તેઓ એઈમ્સમાં નેશનલ સેન્ટર ફોર એજિંગનો શિલાન્યાસ કરશે. આ મલ્ટિ-સ્પેશિયાલ્ટી સ્વાસ્થ્ય સુવિધા વયોવૃદ્ધ લોકોને સેવા આપશે. જે 200 જનરલ વોર્ડ બેડ ધરાવતી હોસ્પિટલ છે. આ પ્રસંગ દરમિયાન પ્રધાનમંત્રી સફદરજંગ હોસ્પિટલમાં 555-બેડ ધરાવતા સુપર સ્પેશિયાલિટી બ્લોકનું ઉદઘાટન કરશે. આ ઉતરાંત તેઓ સફદરજંગ હોસ્પિટલમાં 500-બેડનાં નવા ઇમરજન્સી બ્લોક અને એઈમ્સમાં 300-બેડ પાવરગ્રિડ વિશ્રામ સદન અર્પણ કરશે તેમજ એઈમ્સ, અન્સારી નગર અને ટ્રોમા સેન્ટર વચ્ચે કનેક્શન મોટોરેબલ ટનલનું લોકાર્પણ કરશે.
મંત્રીમંડળે ભારત અને ઇથિયોપિયા વચ્ચે “માહિતી, સંચાર અને મીડિયાનાં ક્ષેત્રમાં સહકાર” સ્થાપિત કરવા થયેલી સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે “માહિતી, સંચાર અને મીડિયાનાં ક્ષેત્રમાં સહકાર” સ્થાપિત કરવા ભારત અને ઇથિયોપિયા વચ્ચે સમજૂતી પર થયેલા હસ્તાક્ષરને મંજૂરી આપી છે. આ સમજૂતીનો ઉદ્દેશ માહિતીનાં પ્રસાર માટે માહિતી, સંચાર અને માહિતીનાં વધતા પાવરનો લાભ લેવાનો તથા સમાવેશી વિકાસ માટે બંને દેશો વચ્ચે પહોંચ વધારવાનો છે. તે આદાનપ્રદાન કાર્યક્રમો મારફતે બંને દેશનાં લોકો વચ્ચે સંપર્ક પણ વધારશે. તે બંને દેશોને માહિતી, સંચાર અને મીડિયાનાં ક્ષેત્રમાં શ્રેષ્ઠ પદ્ધતિઓ અને નવીનતાઓ વહેંચવા માટે તક પણ પ્રદાન કરશે. આ સમજૂતી રેડિયો, પ્રિન્ટ મીડિયા, ટીવી, સોશિયલ મીડિયા વગેરે સામૂહિક મીડિયાનાં માધ્યમો વચ્ચે સહકારને પ્રોત્સાહન આપશે, જેનો ઉદ્દેશ બંને દેશોનાં લોકોને વધુ તકો પ્રદાન કરવાનો તથા જાહેર જવાબદારી ઊભી કરવાનો છે. સંસ્થાકીય માળખાગત કાર્ય મારફતે આ સમજૂતી બંને દેશો વચ્ચે પ્રતિનિધિઓ, અધિકારીઓનાં આદાનપ્રદાનને સુલભ બનાવશે, જે તેમને એકબીજાની શ્રેષ્ઠ પદ્ધતિઓમાંથી શીખવાની, સમાનતા અને સર્વસમાવેશકતા લાવવાની તકો પ્રદાન કરશે.
પ્રધાનમંત્રીએ રાષ્ટ્રને ક્રિસમસની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ રાષ્ટ્રને ક્રિસમસની શુભેચ્છા પાઠવી છે. પ્રધાનમંત્રીએ કહ્યું કે, “ક્રિસમની શુભેચ્છા ! આપણે ઈસુ ખ્રિસ્તના જીવન અને તેમના શિક્ષણને યાદ કરીએ અને તેમની ઉજવણી કરીએ. તેમનો શાંતિ, એકતા અને કરૂણાનો સંદેશ આપણને સૌને પ્રેરણા આપે છે.”
પ્રધાનમંત્રીએ પ્રધાનમંત્રી કૃષિ વિજ્ઞાન યોજનામાં પ્રગતિની સમીક્ષા કરી

પ્રધાનમંત્રી શ્રી નરેન્દ્ર મોદીએ આજે કેન્દ્ર સરકારના મુખ્ય સિંચાઈ કાર્યક્રમ પ્રધાનમંત્રી કૃષિ સિંચાઈ યોજના (પીએમકેએસવાય)ની પ્રગતિની સમીક્ષા કરી હતી. આ બેઠકમાં પીએમઓ અને નીતિ આયોગ ઉપરાંત વિવિધ સંબંધિત મંત્રાલયોમાંથી વરિષ્ઠ અધિકારીઓ હાજર રહ્યા હતા. અધિકારીઓએ જણાવ્યું હતું કે, પ્રાથમિકતા ધરાવતા 99 સિંચાઈ પ્રોજેક્ટ્સમાંથી 21 પ્રોજેક્ટ્સ જૂન, 2017 સુધીમાં પૂર્ણ થવાની શક્યતા છે, જેમાં સિંચાઈનો 5.22 લાખ હેક્ટર વિસ્તાર સામેલ છે. મહારાષ્ટ્ર, મધ્યપ્રદેશ અને ઓડિશામાં પ્રાથમિકતા ધરાવતા અન્ય 45 પ્રોજેક્ટ્સમાં સારી કામગીરી થઈ છે અને નિશ્ચિત સમયમર્યાદા અગાઉ પૂર્ણ થવાની શક્યતા છે. પ્રધાનમંત્રીએ આ આગામી સિંચાઈ પ્રોજેક્ટ્સમાં ટપક અને સૂક્ષ્મ સિંચાઈ પદ્ધતિ પર વધારે ધ્યાન કેન્દ્રીત કરવાની વિનંતી કરી હતી. તેમણે વિવિધ સરકારી વિભાગો, કૃષિ વિજ્ઞાન કેન્દ્રો અને કૃષિ વિશ્વવિદ્યાલયો વચ્ચે સંવાદ સ્થાપિત કરવા અપીલ કરી હતી, જેથી પાકની અસરકારક પેટર્ન ઊભી થાય અને આ પ્રોજેક્ટના કમાન્ડ એરિયામાં પાણીના અસરકારક ઉપયોગની પદ્ધતિ ઊભી થાય. પ્રધાનમંત્રીએ પીએમકેએસવાય માટે વિસ્તૃત અને સંપૂર્ણ વિઝન સાથે કામ કરવા અધિકારીઓની પ્રશંસા કરી હતી. તેમણે આધુનિક ટેકનોલોજીનો ઉપયોગ કરવા અપીલ કરી હતી, જેમાં સ્પેસ એપ્લિકેશન્સ સામેલ છે, જેથી સિંચાઈ પ્રોજેક્ટ્સની પ્રગતિ પર નજર રાખી શકાય.
વિદેશો સાથે યુવા આદાન-પ્રદાન કાર્યક્રમો પર સમજુતિ વિજ્ઞપ્તિ

પ્રધાનમંત્રી શ્રી નરેન્દ્ર મોદીના અધ્યક્ષતામાં આજે કેન્દ્રીય મંત્રીમંડળે યુવા આદાન-પ્રદાન કાર્યક્રમોનું આયોજન કરવા માટે બહેરીન, કુવેત, નેપાલ, દક્ષિણ કોરિયા, શ્રીલંકા, વિયેટનામ તથા બ્રિક્સ દેશો સાથે થયેલ સમજૂતિ વિજ્ઞપ્તિ (એમઓયુ) પર હસ્તાક્ષરની માહિતી આપી હતી. આંતરરાષ્ટ્રીય યુવા આદાન-પ્રદાન કાર્યક્રમ જુદા જુદા દેશોના યુવાઓ વચ્ચે વિચારો અને મૂલ્યોની સાથે આંતરરાષ્ટ્રીય પરિપ્રેક્ષ્યને વિકસીત કરવામાં મદદ કરે છે. આ ઉપરાંત સાથેના અરસપરસ સંપર્ક દ્વારા આ કાર્યક્રમ દેશો વચ્ચે શાંતિ અને સમજને પ્રોત્સાહન આપવાની સાથે સાથે મૈત્રીપૂર્ણ સંબંધોને પણ મજબૂત કરે છે.
નવાવર્ષના અવસરે પ્રધાનમંત્રીએ ટેલિફોન પર વાતચીત કરી

નવા વર્ષ નિમિત્તે, પ્રધાનમંત્રી શ્રી નરેન્દ્ર મોદીએ આજે શ્રી જીગ્મે ખેસર નામગેલ વાંગચક, કિંગડમ ઓફ ભુતાનના ધ્રુક ગ્યાલ્પો અને ભુતાનના પ્રધાનમંત્રીશ્રી લ્યોનશેન (ડો.) લોટયે શેરીંગ, સાથે તેમજ રાષ્ટ્રપતિ ગોતાબાયા રાજપક્ષે અને શ્રીલંકાના પ્રધાનમંત્રી શ્રીમહિન્દા રાજપક્ષે, માલદીવના રાષ્ટ્રપતિ શ્રી ઇબ્રાહિમ મોહમ્મદ સોલીહ, બાંગ્લાદેશના પ્રધાનમંત્રી શ્રી.શેખ હસીના અને શ્રી નેપાળના પ્રધાનમંત્રી શ્રી કે.પી. શર્મા ઓલી, સાથે ટેલીફોન પર વાતચીત કરી હતી પ્રધાનમંત્રીએ નેતાઓને ભારતના લોકો વતી અને તેમના વતી નવા વર્ષની શુભેચ્છાઓ પાઠવી. તેમણે ‘નેબરહુડ ફર્સ્ટ’ નીતિ પ્રત્યે ભારતની પ્રતિબદ્ધતા અને આ ક્ષેત્રમાં ભારતના બધા મિત્રો અને ભાગીદારો માટે શાંતિ, સલામતી, સમૃદ્ધિ અને પ્રગતિની દ્રષ્ટિ પર ભાર મૂક્યો. ભૂટાનના રાજા સાથેની વાતચીતમાં પ્રધાનમંત્રીએ ગયા વર્ષની મહત્વપૂર્ણ સિદ્ધિઓ પર પ્રકાશ પાડ્યો હતો જેના પગલે ભારત અને ભૂટાન વચ્ચેના ખાસ સંબંધોને વધુ મજબૂતી પ્રદાન થઈ. પ્રધાનમંત્રીએ તેમની ભૂટાનની છેલ્લી મુલાકાત અને ત્યાંના લોકોના મળેલા પ્રેમ અને સ્નેહને પ્રેમથી યાદ કર્યા. તેમણે બંને દેશો વચ્ચે યુવા વિનિમય વધારવા પર પણ ભાર મૂક્યો. પ્રધાનમંત્રીએ એમ પણ જણાવ્યું હતું કે તેઓ રાજાની આગામી ભારત મુલાકાતની રાહ જોઈ રહ્યા છે. શ્રીલંકાના રાષ્ટ્રપતિ શ્રી ગોતાબાયા રાજપક્ષે પ્રધાનમંત્રીની શુભકામનાઓની પ્રતિક્રિયા આપી અને વિશ્વાસ વ્યક્ત કર્યો કે ભારત અને શ્રીલંકા વર્ષ ૨૦૨૦માં તેમના મૈત્રીપૂર્ણ સંબંધોને આગળ વધારશે. બંને નેતાઓએ આ ધ્યેય માટે સાથે મળીને કામ કરવાની પ્રતિબદ્ધતાને પુનરાવર્તિત કરી. શ્રીલંકાના પ્રધાનમંત્રીશ્રી મહિન્દા રાજપક્ષે સાથે વાત કરતાં પ્રધાનમંત્રીએ શ્રીલંકા સાથે ગાઢ અને વ્યાપક સહયોગને વધુ વિસ્તૃત કરવાની ભારતની પ્રતિબદ્ધતાને પુનરાવર્તિત કરી હતી. પ્રધાનમંત્રી રાજપક્ષાએ શુભેચ્છાઓનો સહર્ષ સ્વીકાર કરતાં બંને દેશો વચ્ચેના સંબંધોને વધુ મજબુત બનાવવાની ઇચ્છા વ્યક્ત કરી. પ્રધાનમંત્રીશ્રી મોદીએ માલદીવના રાષ્ટ્રપતિ અને માલદીવના લોકોને તેમના વિકાસ માટેના તમામ પ્રયાસોમાં સફળતાઅંગે શુભેચ્છા પાઠવી છે. રાષ્ટ્રપતિ સોલીહે પ્રધાનમંત્રીની શુભેચ્છા ઓનો સહર્ષ સ્વીકાર કર્યો અને હાલના દ્વિપક્ષીય સહકારને વધારીને અને સાથે મળીને કામ કરવા માટે નવા ક્ષેત્રોની શોધખોળ કરીને ભારત સાથેના સંબંધોને વધુ ગાઢ અને મજબૂત બનાવવાની ઇચ્છા વ્યક્ત કરી. પ્રધાનમંત્રી શેખ હસીના સાથે વાતચીત કરતાં પ્રધાનમંત્રી મોદીએ આંતરરાષ્ટ્રીય સ્તરે, આગામી ત્રણ વર્ષ માટે આવામી લીગના અધ્યક્ષ તરીકે ફરીથી ચૂંટાવા બદલ અભિનંદન પાઠવ્યા. પ્રધાનમંત્રીએ ભારતના બાંગ્લાદેશના ભૂતપૂર્વ હાઈ કમિશનર સૈયદ મુઆઝઝેમ અલીના અકાળ અવસાન પર પણ શોક વ્યક્ત કર્યો હતો. પ્રધાનમંત્રી એ 2019 માં ભારત-બાંગ્લાદેશ સંબંધોમાં થયેલી પ્રગતિની નોંધ લીધી હતી. તેમણે એમ પણ જણાવ્યું હતું કે બાંગબંધુની આગામી જન્મ-શતાબ્દી અને બાંગ્લાદેશ લિબરેશનના 50 વર્ષ, દ્વિપક્ષીય રાજદ્વારી સંબંધોને ભારતની પ્રગતિ માટે મહત્વપૂર્ણ લક્ષ્યો પૂરા પાડ્યા હતા. બાંગ્લાદેશ સાથેના સંબંધો તેમના સરકારની પ્રાથમિકતા છે. પ્રધાનમંત્રી ઓલી સાથેની વાતચીતમાં પ્રધાનમંત્રીએ 2019 માં ભારત-નેપાળ સંબંધોની પ્રગતિ પર સંતોષ વ્યક્ત કર્યો હતો, જેમાં અનેક પ્રોજેક્ટ પૂરા થયા હતા. તેમણે મોતીહારી (ભારત) – અમલેખગંજ (નેપાળ) ની પેટ્રોલિયમ પેદાશોની પાઈપલાઈન વિક્રમી સમયમાં પૂર્ણ થવાની નોંધ લીધી. બંને નેતાઓએ વીડિયો કોન્ફરન્સ દ્વારા બિરાટનગરમાં ઇન્ટીગ્રેટેડ ચેક પોસ્ટ અને નેપાળમાં હાઉસિંગ પુનર્નિર્માણ પ્રોજેક્ટના પ્રારંભિક ઉદ્ઘાટન માટે પણ સંમત થયા હતા
મંત્રીમંડળેભૂસ્તરશાસ્ત્ર અને ખનીજ સંસાધનોના ક્ષેત્રમાંસહયોગ અંગે ભારત અને બ્રાઝિલ વચ્ચેના સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળની બેઠકે‘ભૂસ્તરશાસ્ત્ર અને ખનીજ સંસાધનોના ક્ષેત્રમાં સહયોગ’ સાધવા માટે જીયોલોજીકલ સર્વે ઓફ ઇન્ડિયા (જીએસઆઈ), ભારતના ખાણ મંત્રાલય તથા જીયોલોજીકલ સર્વે ઓફ બ્રાઝિલ – સીપીઆરએમ, ફેડરેટીવ રિપબ્લિક ઓફ બ્રાઝિલના ખાણ અને ઉર્જા મંત્રાલય વચ્ચે સમજૂતી કરાર પર હસ્તાક્ષર કરવાની મંજૂરી આપી દીધી છે. આ એમઓયુ ભૂસ્તરશાસ્ત્ર અને ખનીજ સંસાધનોના ક્ષેત્રમાં જીયોલોજીકલ સર્વે ઓફ ઇન્ડિયા, ભારત સરકારના ખાણ મંત્રાલય અને જીયોલોજીકલ સર્વે ઓફ બ્રાઝિલ– સીપીઆરએમ, ફેડરેટીવ રિપબ્લિક ઓફ બ્રાઝિલના ખાણ અને ઊર્જા મંત્રાલય વચ્ચે એક સંસ્થાગત વ્યવસ્થાતંત્ર પૂરું પાડશે.
ભારત-ઇયુના આગેવાનોની બેઠક

યુરોપીયન કાઉન્સિલના પ્રમુખ શ્રી ચાર્લ્સ માઇકલના આમંત્રણને માન આપીને પ્રધાનમંત્રી શ્રી નરેન્દ્ર મોદીએ આજે ભારત-ઇયુના આગેવાનોની બેઠકમાં ભાગ લીધો હતો. વિવિધ માળખા હેઠળ યોજાયેલી આ બેઠકમાં તમામ 27 ઇયુ સદસ્ય રાષ્ટ્રના આગેવાનો ઉપરાંત યુરોપીયન કાઉન્સિલ અને યુરોપીયન કમિશનના પ્રમુખે ભાગ લીધો હતો. ઇયુએ પહેલી વાર ઇયુ+27 માળખા હેઠળ ભારત સાથે બેઠક યોજી હતી. યુરોપીયન યુનિયન કાઉન્સિલના પોર્ટુગીઝ પ્રેસિડેન્સીએ આ બેઠક માટે પહેલ કરી હતી. આ બેઠક દરમિયાન આગેવાનોએ લોકશાહી, સૈદ્ધાંતિક સ્વતંત્રતા, કાનૂન અને બહુપક્ષીય બાબતો પર ભારત-ઇયુ વચ્ચે વ્યૂહાત્મક ભાગીદારીને વધુ મજબૂત બનાવવા અંગે પોતાના અભિપ્રાયો વ્યક્ત કર્યા હતા. તેમણે ત્રણ વિવિધ વિષયો પર પોતાના વિચારોનું આદાન પ્રદાન કર્યું હતું. આ મુદ્દાઓમાં (1) વિદેશ નીતિ અને સુરક્ષા (2) કોવિડ19, આબોહવા અને પર્યાવરણ અને (3) વેપાર, જોડાણ અને ટેકનોલોજીનો સમાવેશ થતો હતો. તેમણે કોવિડ19ની મહામારી સામે લડત આપવા અને અર્થતંત્રને મજબૂત બનાવવા, હવામાનમાં પરિવર્તન અને વિવિધ સંસ્થાનોમાં સુધારા જેવી બાબતો પર પણ ચર્ચા કરી હતી. કોવિડ19ની મહામારીમાં તાકીદે સહકાર આપવા બદલ ભારતે ઇયુ તથા તેના સદસ્ય રાષ્ટ્રનો આભાર માન્યો હતો અને તેમના સહકારની પ્રશંસા કરી હતી. આ ઉપરાંત સંતુલિત અને વ્યાપક મુક્ત વેપાર અને રોકાણ કરારો અંગે ફરીથી શરૂ થયેલી વાટાઘાટોને આગેવાનોએ આવકારી હતી. આ બંને સમજૂતિ પર વહેલી તકે લક્ષ્યાંક હાંસલ કરી શકાય તેથી વેપાર અને રોકાણ સમજૂતિ એક સાથેજ જ ચાલે તે અંગે પણ મંત્રણા થઈ હતી. આ એક મહત્વનું પરિણામ છે જે બંને પક્ષોને આર્થિક ભાગીદારીની પૂરી સંભાવનાઓનો અનુભવ કરાવશે. ભારત અને ઇયુએ ડબ્લ્યુટીઓ મુદ્દા, નિયમનકારી સહકાર, માર્કેટને લગતા મુદ્દા અને પુરવઠા આર્થિક સહકારને વધુ વ્યાપક અને મજબૂત બનાવવા અંગે પ્રતિબદ્ધ ચર્ચાની પણ જાહેરાત કરી હતી. ભારત અને ઇયુએ મહત્વાકાંક્ષી અને વિસ્તૃત કનેક્ટિવિટી ભાગીદારી પણ લોંચ કરી હતી જે ડિજિટલ, ઊર્જા, પરિવહન અને પ્રજાથી પ્રજા સંપર્કને મજબૂત બનાવવા પર ધ્યાન કેન્દ્રિત કરશે. આ ભાગીદારી સામાજિક, આર્થિક, રાજવીત્તીય, આબોહવા અને પર્યાવરણ ટકાવી રાખવા તથા આંતરરાષ્ટ્રીય કાનૂનના આદર અને વચનબદ્ધતાના સિદ્ધાંતો પર આધારિત રહેશે. આ ભાગીદારી કનેક્ટિવિટી પ્રોજેક્ટ માટે ખાનગી અને સરકારી ફાઇનાન્સિંગ પૂરું પાડશે. તેનાથી ભારત-પેસિફિક સહિત ત્રીજા દેશોમાં કનેક્ટિવિટીના સહકારને નવો વેગ આપશે. ભારત અને ઇયુના આગેવાનોએ પેરિસ કરાર અને ક્લાઇમેટ ચેન્જ સામેના પડકારો, તેના શમનના પ્રયાસોને મજબૂત બનાવવા પર થયેલી સહમતિ જેવા લક્ષ્યાંકો પાર પાડવા માટેની પ્રતિબદ્ધતાનો પુનરોચ્ચાર કર્યો હતો. જેમાં કોપ26ના સંદર્ભમાં ફાઇનાન્સના અમલીકરણનો પણ સમાવેશ થતો હતો. સીડીઆરઆઈમાં સાંકળવાના ઇયુના નિર્ણયને પણ ભારતે આવકાર્યો હતો. ભારત અને ઇયુએ 5
પ્રધાનમંત્રીએ જાણીતા તેલુગુ ફિલ્મ ગીતકાર સિરીવેનેલા સીતારામા શાસ્ત્રીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જાણીતા તેલુગુ ફિલ્મ ગીતકાર અને પદ્મશ્રી પુરસ્કાર વિજેતા સિરીવેનેલા સીતારામા શાસ્ત્રીના નિધન પર ઘેરા શોકની લાગણી વ્યક્ત કરી છે. એક ટ્વિટમાં, પ્રધાનમંત્રીએ કહ્યું; "ઉત્તમ સિરીવેનેલા સીતારામ શાસ્ત્રીના નિધનથી દુઃખી. તેમની કાવ્યાત્મક દીપ્તિ અને બહુમુખી પ્રતિભા તેમની ઘણી રચનાઓમાં જોઈ શકાય છે. તેમણે તેલુગુને લોકપ્રિય બનાવવા માટે ઘણા પ્રયત્નો કર્યા. તેમના પરિવાર અને મિત્રો પ્રત્યે સંવેદના. ઓમ શાંતિ."
પ્રધાનમંત્રી શ્રીએ માતાના મૃત્યુદરના પ્રમાણમાં નોંધપાત્ર ઘટાડાની પ્રશંસા કરી

પ્રધાનમંત્રી શ્રી નરેન્દ્ર મોદીએ 2014-16માં 130 પ્રતિ લાખ જીવિત જન્મોથી 2018-20માં 97 પ્રતિ લાખ જેટલો જીવિત જન્મે માતૃ મૃત્યુ દરમાં નોંધપાત્ર ઘટાડો થયો હોવાની પ્રશંસા કરી છે. પ્રધાનમંત્રીએ ભારપૂર્વક જણાવ્યું હતું કે મહિલા સશક્તીકરણ સંબંધિત તમામ પાસાઓ ખૂબ જ મજબૂત છે. કેન્દ્રીય આરોગ્ય અને પરિવાર કલ્યાણ મંત્રી ડૉ.મનસુખ માંડવિયાના ટ્વીટને ટાંકીને, પ્રધાનમંત્રી શ્રીએ ટ્વીટ કર્યું; "એક ખૂબ જ પ્રોત્સાહક વલણ. આ પરિવર્તન જોઈને આનંદ થયો. મહિલા સશક્તીકરણને લગતા તમામ પાસાઓને આગળ વધારવા પર અમારો ભાર ખૂબ જ મજબૂત છે.”
પ્રધાનમંત્રીએ સુધારા અને નીતિ-નિર્માણ પર એક બ્લોગ પોસ્ટ શેર કરી

પ્રધાનમંત્રી શ્રી નરેન્દ્ર મોદીએ આજે કોવિડના સમયમાં સુધારા, કેન્દ્ર-રાજ્ય ભાગીદારી, નવોન્મેષી નીતિ-નિર્માણ પર પોતાની બ્લોગ પોસ્ટ શેર કરી. પોસ્ટને લિન્ક્ડઈન પ્લેટફોર્મ પર પોસ્ટ કરવામાં આવી હતી. પ્રધાનમંત્રીએ એક ટ્વીટમાં કહ્યુંઃ “ઈચ્છાશક્તિ અને પ્રોત્સાહન દ્વારા સુધારા… મારી @
પ્રધાનમંત્રીએ 75%થી વધુ પુખ્ત વયના લોકોના સંપૂર્ણ રસીકરણ થવા અંગે ખુશી વ્યક્ત કરી

પ્રધાનમંત્રી શ્રી નરેન્દ્ર મોદીએ 75%થી વધુ પુખ્ત વયના લોકોનું સંપૂર્ણ રસીકરણ થવા પર ખુશી વ્યક્ત કરી છે. કેન્દ્રીય આરોગ્ય અને પરિવાર કલ્યાણ મંત્રી ડૉ. મનસુખ માંડવિયાના ટ્વીટના જવાબમાં, પ્રધાનમંત્રીએ કહ્યું; "તમામ પુખ્ત વયના લોકોમાંથી 75%થી વધુનું સંપૂર્ણપણે રસીકરણ થયું છે. આ મહત્વપૂર્ણ સિદ્ધિ માટે અમારા સાથી નાગરિકોને અભિનંદન. અમારા રસીકરણ અભિયાનને સફળ બનાવનારા તમામ લોકો પર ગર્વ છે."
પ્રધાનમંત્રીએ મહામહિમ શેખ સુલતાન બિન ઝાયેદ અલ નહ્યાનના નિધન પર શોક વ્યક્ત કર્યો

પ્રધાનમંત્રીશ્રી નરેન્દ્ર મોદીએ યુએઈના રાષ્ટ્રપતિ મહામહિમ શેખ સુલતાન બિન ઝાયેદ અલ નહ્યાનના નિધન પર શોક વ્યક્ત કર્યો હતો. શેખ ખલિફા બિન ઝાયદ અલ નહ્યાનના નિધન પર શોક વ્યક્ત કરતા તેમણે જણાવ્યુ હતું કે, દુ:ખની આ ઘડીએ, અમારી સંવેદના અને પ્રાર્થના અલ નહ્યાન પરિવાર અને યુએઈના લોકો સાથે છે.
પ્રધાનમંત્રીએ એમપીના બેતુલમાં અકસ્માતને કારણે થયેલી જાનહાનિ પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મધ્યપ્રદેશના બેતુલમાં અકસ્માતને કારણે થયેલી જાનહાનિ પર ઊંડો શોક વ્યક્ત કર્યો છે. શ્રી મોદીએ પીડિતો માટે પ્રધાનમંત્રી રાષ્ટ્રીય રાહત ભંડોળ (
સાઉથ એશિયા સેટેલાઈટના લોન્ચ પ્રસંગે દક્ષિણ એશિયાના દેશોના સરકારના વડાઓ સાથે વીડિયો કોન્ફરન્સમાં પ્રધાનમંત્રીના સમાપન સંદેશનો મૂળ પાઠ

મહામહિમો, હું અહીં તમે કરેલી વાત બદલ તમારો આભારી છું. તમારા વિચારો આજના લોન્ચ પાછળની મૂળ ભાવનાનો પડઘો પાડે છે. સાઉથ એશિયા સેટેલાઇટ આપણને જણાવે છે કે સમાન વિચારસરણી ધરાવતા દેશો વચ્ચે પ્રાદેશિક સહકારની વાત આવે છે, ત્યારે આપણે અંતરિક્ષમાં પણ ગાઢ સંબંધ સ્થાપિત કરી શકીએ છીએ. “सबकासाथसबकाविकास” દક્ષિણ એશિયામાં સહકાર અને કામગીરી માટે દીવાદાંડી બની શકે છે. અને આ આપણા લોકો માટે આર્થિક સમૃદ્ધિની આપણી સહિયારી પ્રાથમિકતાઓ હાંસલ કરવાનો ઉચિત માર્ગ છે. વળી, આ સાથે તમને ભારત સ્વરૂપે મજબૂત અને પ્રતિબદ્ધ ભાગીદાર મળશે, જે ખરેખર આ પસંદગી અને સિદ્ધાંતને મજબૂત કરવામાં માને છે. સાઉથ એશિયા સેટેલાઇટ લોન્ચ કરવાની ઉજવણીમાં મારી સાથે જોડાવા બદલ હું તમારા બધાનો એક વખત ફરી આભાર માનું છું. વળી આ વિઝનને સાકાર કરવામાં તમારા મજબૂત અને સતત સાથસહકાર બદલ પણ હું આભાર માનું છું. અંતે હું આ પ્રકારની વધારે ઉજવણી તમામને શુભેચ્છા પણ પાઠવું છું, જ્યાં આપણે પ્રાદેશિક વૃદ્ધિ અને સમૃદ્ધિ માટે આપણા સામાન્ય અને સહિયારા પ્રયાસોની સફળતાનો આનંદ ઉઠાવી શકીએ. ધન્યવાદ; તમારો ખૂબ ખૂભ આભાર.
ભૂટાનના પ્રધાનમંત્રીની ભારત મુલાકાત દરમિયાન પ્રધાનમંત્રીનું પ્રેસ નિવેદન

આદરણીય મહાનુભાવ, પ્રધાનમંત્રી ડૉક્ટર લોટે શેરિંગ, ભૂટાનથી અહિં પધારેલા તમામ વિશેષ અતિથીગણ, મિત્રો, આ વર્ષ ભારત અને ભૂટાનના રાજનૈતિક સંબંધોની સુવર્ણ જયંતિનું વર્ષ છે. આ ઐતિહાસિક અને શુભ વર્ષમાં પ્રધાનમંત્રી ડૉક્ટર લોટેનું ભારતમાં હાર્દિક સ્વાગત કરવું એ મારા માટે પ્રસન્નતાનો વિષય છે. ભૂટાનમાં આ વર્ષે ત્રીજી સામાન્ય ચુંટણીના સફળ સંચાલન માટે ભૂટાન સરકાર અને ભૂટાનની જનતા, બંનેને હું સહૃદય અભિનંદન પાઠવું છું. આ ચૂંટણીઓમાં સફળતા માટે પ્રધાનમંત્રી ડૉક્ટર લોટેને મારા તરફથી ખૂબ-ખૂબ અભિનંદન અને શુભકામનાઓ. મને વિશ્વાસ છે કે તેમના નેતૃત્વમાં ભૂટાન સફળતા અને ખુશાલીના માર્ગ પર પ્રગતિ કરતું રહેશે. મિત્રો, પ્રધાનમંત્રી ડૉક્ટર લોટેએ ભૂટાન માટે તેમના “નેરોઈંગ ધ ગેપ” વિઝનના વિષયમાં મને વિસ્તારપૂર્વક જાણકારી આપી. હું તેમની દુરંદેશીતાની પ્રશંસા તો કરું જ છું, પરંતુ મને એટલા માટે પણ ઘણી પ્રસન્નતા છે કે તેમનું વિઝન અમારા “સૌનો સાથ, સૌનો વિકાસ”ના વિઝન સાથે મેળ ધરાવે છે. મેં પ્રધાનમંત્રીજીને ખાતરી આપી છે કે ભૂટાનના વિકાસમાં ભારત હંમેશાની જેમ એક ભરોસાપાત્ર મિત્ર અને ભાગીદારની ભૂમિકા નિભાવશે. ભૂટાનની 12મી પંચવર્ષીય યોજનામાં ભારત ચાર હજાર પાંચસો કરોડ રૂપિયાનું યોગદાન આપશે. આ યોગદાન ભૂટાનની જરૂરિયાતો અને પ્રાથમિકતાઓને અનુરૂપ હશે. મિત્રો, ભારત અને ભૂટાનના સહયોગના લાંબા ઈતિહાસમાં હાયડ્રો પ્રોજેક્ટ્સમાં સહયોગ એક મહત્વનો ભાગ રહ્યો છે. આજે અમે આ મહત્વપૂર્ણ ક્ષેત્રમાં તમામ સંલગ્ન પ્રોજેક્ટમાં અમારા સહયોગની સમીક્ષા કરી. એ ખુશીની વાત છે કે માન્ગ-દેછૂ પ્રોજેક્ટ પર કામ ખૂબ ઝડપથી પૂરું થવાનું છે. આ પ્રોજેક્ટના ટેરીફ પર પણ સહમતિ થઈ છે. અન્ય યોજનાઓ પર પણ કાર્ય સંતોષજનક રીતે પ્રગતિ કરી રહ્યું છે. અને અમે બંને પક્ષો તમામ યોજનાઓને હજુ વધારે ગતિ આપવા માંગીએ છીએ. અમારા સહયોગમાં એક નવું પાસું અંતરીક્ષ વિજ્ઞાનનું છે. મને ખુશી છે કે સાઉથ એશિયન સેટેલાઈટ વડે લાભ મેળવવા માટે ઈસરો દ્વારા ભૂટાનમાં બનાવવામાં આવી રહેલ ગ્રાઉન્ડ સ્ટેશન પણ ખૂબ ટૂંક સમયમાં તૈયાર થવા જઈ રહ્યું છે. આ પ્રોજેક્ટ પૂર્ણ થવાથી ભૂટાનના દૂર-સુદૂરના ક્ષેત્રોમાં પણ હવામાનની જાણકારી, ટેલિ મેડિસીન અને આપત્તિ નિવારણ જેવા કાર્યોમાં મદદ મળશે. મિત્રો, આજે પ્રધાનમંત્રી ડૉક્ટર લોટેએ મને એક શુભ સમાચાર પણ આપ્યા છે. ભૂટાન સરકારે ટૂંક સમયમાં જ રૂપે કાર્ડને જાહેર કરવાનો નિર્ણય લીધો છે. મહાનુભાવ, આ નિર્ણય માટે હું તમારો હૃદયપૂર્વક આભાર પ્રગટ કરું છું. મને વિશ્વાસ છે કે તેનાથી બંને દેશોની વચ્ચે લોકોના લોકો સાથેના સંબંધને વધુ બળ મળશે. મહાનુભાવ, તમે તમારી પહેલી વિદેશ યાત્રા માટે ભારતને પસંદ કર્યો અને ચાર વર્ષ પહેલા પ્રધાનમંત્રી તરીકે મારી પહેલી વિદેશ યાત્રા પણ ભૂટાનની જ હતી. એક-બીજા સાથે સહયોગ મજબૂત કરવા માટે વિકાસના માર્ગ પર કદમથી કદમ મિલાવીને આગળ વધવા માટે અમારી પારસ્પરિક પ્રતિબદ્ધતાનું આ પ્રતિક છે. મને વિશ્વાસ છે કે તમારી આ ભારત યાત્રા આપણા સંબંધોને એક નવી ગતિ આપવામાં સફળ થશે. આ જ શબ્દો સાથે હું ફરી એકવાર ભારતમાં તમારું અને તમારા પ્રતિનિધિમંડળનું હાર્દિક સ્વાગત કરું છું. આભાર! તાશી દેલેગ!
પ્રધાનમંત્રી 21 મેના રોજ વારાણસીના ડોકટરો, પેરામેડિકલ સ્ટાફ અને અન્ય ફ્રન્ટલાઈન આરોગ્ય કર્મચારીઓ સાથે વાતચીત કરશે

પ્રધાનમંત્રી શ્રી નરેન્દ્ર મોદી 21 મે 2021ના રોજ સવારે 11 કલાકે વિડીયો કોન્ફરન્સ દ્વારા વારાણસીના ડોકટરો, પેરામેડિકલ સ્ટાફ અને અન્ય ફ્રન્ટલાઈન આરોગ્ય કર્મચારીઓ સાથે વાતચીત કરશે. પ્રધાનમંત્રી વારાણસીની વિવિધ કોવિડ હોસ્પિટલો, પંડિત રાજન મિશ્રા કોવિડ હોસ્પિટલ સહિતની હોસ્પિટલોની કામગીરીની સમીક્ષા કરશે, જે તાજેતરમાં ડીઆરડીઓ અને ભારતીય સૈન્યના સંયુક્ત પ્રયાસો દ્વારા શરૂ કરવામાં આવી હતી. તેઓ જિલ્લાની બિન-કોવિડ હોસ્પિટલોના કામની સમીક્ષા પણ કરશે. પ્રધાનમંત્રી વારાણસીમાં કોવિડની બીજી તરંગને પહોંચી વળવા માટેના ચાલુ પ્રયાસો અને ભવિષ્ય માટેની તૈયારીઓ પર પણ ચર્ચા કરશે.